**PROTOKOLL FRA ÅRSMØTET I KHI 2. SEPTEMBER 2023**

Møtet ble avholdt ved gapahukene ved akebakken og 64 personer var tilstede.

Sak 1 Leder Hans Holmèn (137) åpnet møtet, ønsket alle velkommen og spesielt de nye eierne i hytte i03 og 109.

Sak 2 Innkalling godkjent

Sak 3 Dagsorden for møtet ble godkjent

Sak 4 Hans Holmèn ble valgt til møteleder og sekretær Einar Magne Eriksen (114) til referent.

Sak 5 Jessica Andersson(119) og Tone Mikkelrud (77) ble valgt til tellekorps og signatur av protokoll.

Sak 6 Styrets årsrapport ble tatt til etterretning.

Se årsrapport

Sak 7/8 Kasserer Thor Kristian Dahl (76) la fra foreningens regnskap og budsjett. Revisor Bo Albinsson (115) leste høyt revisors rapport, og årsmøtet godkjente regnskapet og forslaget til budsjett.

Se årsrapport

Sak 9 Årsmøtet vedtok styrets ansvarsfrihet.

Sak 10 Årsmøtet vedtok leder og kasserers signaturrett på vegne av foreningen.

Sak 11 Valg

Einar Magne Eriksen ble gjenvalgt som sekretær

Siri Bjørgulfsen gjenvalgt som styremedlem for ett år

John Sørby (108) ble valgt som styremedlem for ett år

Marthe Skjæret Nilsen (87) valgt som varamedlem til styret for ett år

Kenneth Sveen (112) gjenvalgt som revisor for ett år

Bo Albinsson (115) gjenvalgt som revisor for ett år

Viktoria Sundkvist (155), Tove Farsethaas (30) og Marit Børnich (42) ble alle valgt til tipspromenaden/aktivitet i påsken

Øvrige styremedlemmer og utvalg var ikke på valg.

Sak 12 Innkomne forslag

**A** Parkeringplass der skiløypa starter på nordre felt. Styret hadde innhentet tillatelse av grunneier til å opparbeide parkering. Imidlertid stanset styret det pågående arbeidet med parkeringsplassen umiddelbart da vi mottok en protest fra en hytteeier. Styret sendte deretter inn bilder og kartutsnitt av det aktuelle området til byggesaksavdelingen i Trysil kommune for å få en vurdering om tiltaket er søknadspliktig. Styret mottok svar fra Trysil kommune 30.08.23 hvor det bl. står:

*… undertegnende tok saken opp i byggesaksmøte i dag og vi kom fram til at dette var et tiltak vi anså til være unntatt byggesaksbehandling. Det vises i denne sammenheng til byggesaksforskriften (SAK10) § 4-1 første ledd og veiledningen til denne bestemmelsen at kommunen kan unnta mindre tiltak fra søknad enn de som var omtalt i denne bestemmelsen.*

Les hele brevet i under

Årsmøtet vedtok å fullfør arbeidet med nevnte parkeringsplass innenfor vedtatte budsjett for 23/24

Sommerstid oppfordres det til å bruke parkeringsplassen (tidligere bikubeplass) på Skjæråsvegen. Følg skiløypa som går nordover fra Langtjønna, og der den komme ut på vegen, er det mulig å parkere.

**B** Nordre Kvernåa Brønnforening (NKB) og Johan E`s vei vannverk har begge gått til innkjøp av Avtalen går ut på følgende:

Hjertestartere som er/skal plasseres på de respektive pumphus (nordre felt ved hytte 75 og Johan E`s ved hytte 115). De respektive vannverk har ansvar for tilsyn og vedlikehold, og KHI tar på seg det økonomiske ansvaret.

NKB: 50 % av kjøpesum (totalt NOK 20 000,-) betales i 2023 og resterende sum i 2024

Johan E`s 50 % av kjøpesum (totalt NOK 8 000,-) betales i 2023 og resterende sum i 2024

**C** Det har kommet ønsker om at området foran gapahukene ved akebakken blir kjørt av spormaskina samtidig med skisporene slik at området også på vinterstid også kan brukes til bål- tenning/ grilling. Årsmøtet ønsker at dette videreformidles til Ljørdalen løypeforening og til mannskap som kjører maskina.

Sak 13 Informasjon/ til orientering

**A** til sak 12C forutsetter det at vi som bruker området setter bålpanne/benker/bord inn i gapahukene etter bruk slik at spormaskina faktisk kan kjøre der. Årsmøtet ga også uttrykk for at man ønsker kløvøks og (snø)spade hengende i en av de to gapahukene.

**B** Styret i KHI har tatt kontakt med Trysil i forbindelse med implementering av kildesortering i kommunen. De skal utplasseres 5 dunker/kontainere hvorav 2 skal være nedgravd, og det vil kreve et areal på ca 30 x 8 meter. Dette kan, om grunneier gir tillatelse, plasseres et sted i vårt område. Imidlertid er det da oss som forening som får ansvar og kostnader for bl.a brøyting og tilgjengelighet. Alternativ ifølge kommunen er at det settes opp et større anlegg nærmere sentrum som kan betjene flere/alle hyttefeltene på østsiden av elva, og som kommunen selv må drifte.

**C** Styret oppfordrer alle hytteeiere til å rydde/fjerne trær/greiner som henger over veier og oppstillingsplass for biler. Traktoren som brøyter snø, er 3,5 meter høy, og det er vi som forening og den enkelte hytteeier som er ansvarlig for at steiner, trær, greiner ol ikke påfører skade på utstyret. Likeens bør vi som hytteeiere klippe/fjerne trær/buskas i veggrøfter slik at regn- og smeltevann kan renne fritt uten å ødelegge veiene.

Sak 14 Rapport fra Ljørdalen løypeforening av leder, Bjørn Hindrum (69) Se årsrapprt

Sak 15 Leder takket alle møtedeltakere, avsluttet møtet og det ble åpnet for sosialt samvær med pølser, ertesuppe(laget av Villa i 105), Carlshamns Flaggpunsch og annet tilbehør.

5. september 2023

Einar Magne Eriksen

Sekretær, KHI

Vedlegg 1

|  |  |
| --- | --- |
| Trysil 3005 | **Trysil kommune**  **Bygg- og geodataavdelingen** |

|  |  |  |
| --- | --- | --- |
| EINAR MAGNE ERIKSEN | Dato: | 30.08.2023 |
|  | Saksnummer: | 2023/1 |
| ARVESENS VEG 14 | Deres ref.: |  |
| 2317 HAMAR |  |  |
|  |  |  |

**Svar på spørsmål om å etablere parkeringplass i Kvernåa hytteområde**

Det vises til spørsmål mottatt 28.08.2023 om å etablere en mindre parkeringsplass på et område ved skiløypa som inntegnet på vedlagte kartutsnitt.

Undertegnede tok opp saken i byggesaksmøte i dag i vi kom fram til at dette var et tiltak vi anså til å være unntatt fra byggesaksbehandling. Det vises i den sammenheng til byggesaksforskriften (SAK10) § 4-1 første ledd og veiledningen til denne bestemmelsen at kommunen kan unnta andre mindre tiltak fra søknad enn de som var omtalt i denne bestemmelsen.

Det forutsettes at grunneier samtykker til dette tiltaket.

Vi ønsker dere lykke til med arbeidet.

Med hilsen

Dag Gunnar Høye

Ingeniør byggesak